UNks Nana Mkhize uthe uma edinga ukuya kulo mtholampilo kuphoqeleka ukuba acele usuku emsebenzini uma esebenza ngoba usuke ezohlala usuku lonke emtholampilo.
“Sikhathele manje indlela ekusetshenzwa ngayo kumele uMnyango wezeMpilo ufike kungazelele muntu nje kulo mtholampilo khona uzozibonela wona ukuthi kusetshenzwa kanjani.
“Uma ugula ngempela udinga usizo akuwona nje umtholampilo okumele uye kuwona ngoba ungashonela khona usahleli emabhentshini.”
“Mina mtanami uma nje ngicabanga indaba yokuthi kumele ngiye kulo mtholampilo inhliziyo yami ivele ishone phansi ngoba ngiyazi ngizobuya sengiphuke umoya ngicasulwa indlela ekusetshenzwa ngayo.
Lo mphakathi uphinde wadalula ukuthi uma befika bezobhalisa bagcina sebesizwa umuntu ogunda utshani kube uyena obakhiphela amakhadi abo. Yona futhi inkolo yobukrestu kwaba khona lapho eyasembula khona ungwengwezi. Kuningi okwenzekile emuva kokuba inkolo yobukrestu isilethiwe kithina maAfrika.
Basifundisa ukuba thina maAfrika sizinyanye, sibukanelani phansi sisodwa. Ingani umuntu osindisiwe akafuni lutho oluthinta imvelaphi yakhe yesintu.
Zizowathathaphi ngoba phela amasiko awafuneki? Ubugebengu bungaka njena, abulawuleki, yingoba abantu badinga amasiko abanye abazazi nokuthi ngabaphi izibongo zabo. Abanye bazalwe ngoba kwahlangana abantu abangafanele - mhlawumbe bayazalana noma bayizihlobo. Esikhundleni sokuthi kugezwe lelo cala kushwelezwe ezidalweni, kuvele kuqhakanjiswe ukukholwa nokusindiswa.